google/wiki40b huggingface dataset:
रेकटस एब्डोमिनिस मांसपेशी

कार्यप्रणाली

रेकटस एब्डोमिनिस एक महत्वपूर्ण आसनीय मांसपेशी है। यह "क्रंच" करते समय काठ की रीढ़ के लचीलेपन के लिये जिम्मेदार है। जब पेडु स्थिर होता है तब रिब केज को पेडु के पास लाया जाता है, या जब रिब केज स्थिर होता है तब पेडु को रिब केज की ओर ले जाया जाता है (पश्च पेडु झुकाव), जैसे एक पैर-कुल्हे को उठाने के मामले में होता है। इन दोनों को एक साथ भी लाया जा सकता है जब दोनों ही एक स्थान पर स्थिर हों.
रेकटस एब्डोमिनिस सांस लेने में सहायता करता है और एक मरीज में श्वास-अल्पता की स्थिति में श्वसन में एक महत्वपूर्ण भूमिका निभाता है। यह आंतरिक अंगों को सही सलामत रखने में और अंतर उदर दबाव को बनाने में सहायता करता है, जैसे व्यायाम करते समय या भारी वजन उठाते समय, बलपूर्वक शौच के दौरान या प्रसव (बच्चाजनन) के दौरान.

रक्त आपूर्ति

रेकटस एब्डोमिनिस में धमनी रक्त आपूर्ति के कई स्रोत हैं। पुनर्निर्माण शल्यचिकित्सा की भाषा में, यह माथेस और नहाई है, यानी दो प्रमुख पेडिकलों वाली टाइप III मांसपेशी . सबसे पहले, अवर अधिजठर धमनी और नस (या नसें) रेकटस एब्डोमिनिस के पिछली सतह पर ऊपर दौड़ती हैं, धनुषाकार रेखा पर रेकटस प्रावरणी में प्रवेश करती हैं और मांसपेशी के निचले हिस्से में अपना काम करती है। दूसरे, उच्च अधिजठर धमनी, आंतरिक वक्ष धमनी की एक टर्मिनल शाखा, ऊपरी भाग को रक्त की आपूर्ति करती है। अंत में, कई छोटे खंडयुक्त योगदान छः निम्न अंतरपसली धमनी से आता है।

अभिप्रेरणा

मांसपेशियों में वक्ष-उदर तंत्रिका द्वारा स्फूर्ति उत्पन्न होती है, जो रेकटस शीथ की अग्रगामी परत को भेदती है।

अवस्थिति

रेकटस एब्डोमिनिस एक लम्बी सपाट मांसपेशी है जो पेट के अग्र भाग की पूरी लम्बाई तक फैली हुई रहती है और लिनिया अल्बा द्वारा अपने विपरीत दिशा के साथी से विभाजित होती है। यह मांसपेशी, पांचवीं, छठी और सातवीं पसलियों की उपास्थियों में असमान आकार के तीन खण्डों द्वारा सम्मिलित की जाती है। ऊपरी भाग, जो मुख्य रूप से पांचवीं पसली की उपास्थि के साथ संलग्न है, उसमें आमतौर पर खुद रिब के अग्रगामी सिरे में प्रविष्टि के कुछ फाइबर होते हैं।
कुछ फाइबर यदा-कदा कोस्टोज़िफोइड स्नायुबंधन से जुड़े होते हैं और ज़िफोइड प्रक्रिया की ओर जुड़े होते हैं।
राष्ट्रीय राजमार्ग १२७ई (भारत)

मार्ग

इस राजमार्ग के कुछ मुख्य पड़ाव इस प्रकार हैं: बरमा, नलबाड़ी, बास्का, सुबनखाटा।
नौगढ़, सिद्धार्थनगर

तहसील

प्रशासनिक रूप से नौगढ़ एक तहसील का दर्जा रखता है। 2011 में हुई भारत की जनगणना के अनुसार इस तहसील में 481 गांव हैं।
१०२९ ईसा पूर्व

१०२९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १०२९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
चाँद छुपा बादल में

सारांश

यह शिमला में रहने वाली एक मध्य-वर्गीय लड़की निवेदिता शर्मा की कहानी है। वह अपने बचपन के समय ही अपनी माँ को खो देती है और अपने दादी, पिता और बड़े भाई के साथ रहती है। एक दिन कई वर्षों के बाद वह अपने बचपन के दोस्त सिद्धार्थ सूद से मिलती है। दोनों एक दूसरे से प्यार करने लगते हैं। लेकिन बाद में पता चलता है कि दिव्य भी सिद्धार्थ से प्यार करती है। इस कारण निवेदिता अपने प्यार को भुला देती है। अपने परिवार और निवेदिता के इंकार करने के बाद सिद्धार्थ मजबूरी में दिव्या से शादी कर लेता है। निवेदिता की शादी विरेन से तय हो जाती है और बाद में यह सामने आता है कि वह सिद्धार्थ और उसके परिवार से बदला लेने के लिए उससे शादी कर रहा है। लेकिन निवेदिता और विरेन एक दूसरे का ख्याल रखना शुरू कर देते हैं।
दार अस सलाम

वैकल्पिक वर्तनी

हिन्दी में अभी तक इस शहर के लिए कोई मानक वर्तनी नहीं है और विभिन्न स्थानों पर विभिन्न वर्तनियां प्रयोग में लाई जाती है, जिसके फलस्वरूप इसे दारेसलाम, दारे-सलाम, दार-ए-सलाम और दार एस सलाम भी लिखा जाता है।
१२१६ ईसा पूर्व

१२१६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२१६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कर्णवेध

यह संस्कार जन्म के तिसरे या पाँचवे वर्ष में किया जाता है शिशु को स्नान करा वस्त्र पहनाये जाते है अच्छे वैद्द से पहले दाहिने कान व फिर बायें कान को बेधा जाता है.
बलभद्र कुंवर

बलभद्र कुंवर वा बलभद्र कंवर (सन् १७८९ - सन् १८२२) एक नेपाली सैनिक कप्तान एवं देशभक्त योद्धा थे। वे  नेपाल के राष्ट्रिय नायक हैं। राजा महेंद्र के निर्देशनमें कवि बालकृष्ण सम द्वारा मनोनीत नेपाल के राष्ट्रीय विभूति में से एक हैं ।
वे बाइसे गोरखा राज्य के क्षत्रिय कुँवर वंश के सरदार चन्द्रवीर कुँवर के द्वितीय पुत्र और सरदार जयकृष्ण कुँवर के नाति हैं । उनकी माता अम्बिका देवी नेपालके जिन्दा शेर उपाधि से मानेजाने वाले बडाकाजी अमर सिंह थापा के पुत्री हैं । बलभद्र अंग्रेज-नेपाल युद्ध (१८१४ से १८१६) में अपने महान सेवाओं के लिये विख्यात हैं। उस युद्घ में उनके नाना बडाकाजी अमर सिंह थापा और मामा काजी रणजोर सिंह थापा भी शामिल थे । वे शाही नेपाली सेना (गोरखाली सेना) के एक कैप्टेन थे तथा १८१४ के नालपानी के युद्ध में सेनानायक के रूप में उनको प्रसिद्धि मिली। नालपानी, देहरादून के पास स्थित है।

परिवार

उनका जन्म  पिता सरदार चन्द्रवीर कुँवर और माता अम्बिका देवी के दुस्रे पुत्रको रूपमा हुआ। उनका दादाजी सरदार जयकृष्ण कुँवर प्रसिद्ध सरदार रामकृष्ण कुँवरके भाइ थे। उनके पिता सरदार चन्द्र वीर कुँवर काभ्रे भँवरकोटके मेंं रहते थे । चन्द्रवीर ने काजी रणजोर थापा की बहन से शादी की थी और वे बडाकाजी अमर सिंह थापाके जमाईं थे ।
गौतम गुलाटी

अभिनय

यह वर्ष 2006 में कसम से नामक एक धारावाहिक से अभिनय की शुरूआत की। इसके बाद वह 2007 में तुझ संग प्रीत लगाई सजना में तेजी नामक किरदार निभाया। वर्ष 2010 में प्यार की ये एक कहानी में सौर्य खन्ना की भूमिका निभाई। इसके बाद 2011 में दिया और बाती हम नामक धारावाहिक में विक्रम राठी का किरदार निभाया और उसके बाद 2014 में कलर्स के कार्यक्रम बिग बॉस के 8वें संस्करण में प्रतिभागी बने, साथ ही अंत तक रह कर विजेता भी बन गए। 2015 में फराह खान के कार्यक्रम फराह की दावत में आलिया भट्ट के साथ अतिथि के रूप में आए। इसके बाद 2015 में अपनी पहली बॉलीवुड फ़िल्म उड़नछू में कार्य किया। लेकिन उसमें उन्होनें कई बदलाव कराये और उन्हें कई संवाद दोहरे अर्थ वाले लगे जिस कारण वह इस फिल्म से उड़न छू हो गए। इससे पहले भी यह डरपोक जैसी लघु फ़िल्म और श्रीलंका में बनी सिददार्थ - द बुद्ध नामक फिल्में कर चुके हैं।
सर्वदर्शनसंग्रह

सर्वदर्शनसंग्रह, माधवाचार्य विद्यारण्य द्वारा रचित दर्शन ग्रन्थ है। इसमें विद्यारण्य के समय तक के सभी प्रमुख सम्प्रदायों के दर्शनों का संग्रह और विवेचन है। इसमें विद्यारण्य ने सोलह दर्शनों का क्रमश: विकसित होते हुए रूप में खाका खींचा है
१. चार्वाक दर्शन
२. बौद्ध दर्शन
३. अर्हत या जैन दर्शन
४ रामानुजदर्शनम्
५. पूर्णप्रज्ञ दर्शनम्
६. नकुलीशपाशुपत दर्शन
७. शैव दर्शन
८. प्रत्याभिज्ञा दर्शन
९. रसेश्वर दर्शन
१०. वैशेषिक या औलूक्य दर्शन
११. अक्षपाद दर्शन या नैयायिकदर्शनम्
१२. जैमिनीय दर्शन
१३. पाणिनीय दर्शन
१४. सांख्य दर्शन
१५. पातंजल या योगदर्शन
१६. वेदान्त दर्शन
ध्यान देने योग्य है कि सर्वदर्शनसंग्रह में शंकराचार्य के अद्वैत वेदान्त के दर्शन का सोलहवां अध्याय अनुपस्थित है। इसके बारे में इस ग्रन्थ के पन्द्रहवें अध्याय के अन्त में लिखा है - " शंकर का दर्शन, जो इसके बाद के क्रम में आता है और जो सभी दर्शनों का सिरमौर है, की व्याख्या हमने कहीं और की है। इसलिये इसपर यहाँ कुछ नहीं कहा गया है।"
सर्वदर्शनसंग्रह से लोकायत के बारे में महत्वपूर्ण जानकारी मिलती है। अपने दार्शनिक सिद्धान्त के प्रवर्तन के लिये वे अन्य सिद्धान्तों को एक-एक करके खण्डन करते हैं।
बाइस्कोप निराला

अश्वघोष द्वारा रचित बाल साहित्य की प्रसिद्ध पुस्तक।
प्रोटॉन

प्राणु (प्रोटॉन) एक धनात्मक विद्युत आवेशयुक्त मूलभूत कण है, जो परमाणु के नाभिक में न्यूट्रॉन के साथ पाया जाता हैं। इसे p प्रतिक चिन्ह द्वारा दर्शाया जाता है। इस पर 1.602E−19 कूलाम्ब का धनावेश होता है। इसका द्रव्यमान 1.6726E−27 किग्रा होता है जो इलेक्ट्रॉन के द्रब्यमान के लगभग 1845 गुना है। प्राणु तीन प्राथमिक कणो दो अप-क्वार्क और एक डाउन-क्वार्क से मिलकर बना होता है। स्वतंत्र रूप से यह उदजन आयन H⁺ के रूप में पाया जाता है।प्रोटोन की खोज गोल्डस्टीन ने की

विवरण

प्राणुफर्मिऑन होते है, जिनकी प्रचक्रण १/२ होती है और यह तीन क्वार्क से मिलकर बने होते है अर्थात यह बेर्यॉन (हेड्रॉन का एक प्रकार) के रूप में होते है। इनके दो अप-क्वार्क एवं एक डाउन-क्वार्क आपस में सशक्त बल (strong force) से जुडे होते है जोग्लुऑन द्वारा लागू होते है। प्राणु और न्यूट्रॉन का जोडा न्युक्लिऑन कहलाता है जो किपरमाणु नाभिक में नाभकीय बल (nuclear force) से आपस में बंधे होते है। उदजन ही एक मात्र ऐसा तत्व है जिसके परमाणु नाभिक में प्राणु अकेला पाया जाता है अन्यथा अन्य सभी परमाणु के नाभिक में प्राणु न्यूट्रॉन के साथ पाया जाता है। उदजन परमाणु के नाभिक में केवल एक प्राणु होता हैन्यूट्रॉन नहीं होता है जबकि इसके दो भारी समस्थानिक ड्यूटेरियम में एक प्राणु व एक न्यूट्रॉन एवं ट्रिटियम में एक प्राणु व दो न्यूट्रॉन होते है।

स्थायित्व

प्राणु, इलेक्ट्रॉन (ऋणात्मक बीटा-क्षय) का अवशोषण कर न्यूट्रॉन में बदल जाता है।
p⁺ + e⁻ → nᵒ + vₑ
जहॉ p प्राणु, e इलेक्ट्रॉन, n न्यूट्रॉन और vₑ इलेक्ट्रॉन न्यूट्रीनो है।
इसके विपरित न्यूट्रॉन इलेक्ट्रॉन (ऋणात्मक बीटा क्षय) का उत्सर्जन कर प्राणु में बदल जाता है।
nᵒ → p⁺ + e⁻ + vₑ⁻
प्राणु की अर्ध-आयु बहुत लम्बी होती है (आज के ब्रह्माण्ड की आयु से भी अधिक)
गैरी स्नाइडर

गैरी स्नाइडर (८ मई १९३०) अमेरिकी बीट जनरेशन तथा सनफ्रान्सिसको रेनेसाँस के कवि, आलोचक और परिवेशवादी हैं। कविताके लिये उनको पुलित्जर पुरस्कारसे नवाजा गया है। वे प्राचीन चीनि भाषा तथा आधुनिक जापानि कविताके आनुवादक भी हैं। उनका मनन-चिन्तन जेन बौद्ध धर्मसे प्रभावित है। ऐलन गिंसबर्गसे पहले वे भारत आ चुके हैं। भारत भ्रमण पर उनके पुस्तक का नाम है पैसेज थ्रु इनडिया। उनके उस समय के पत्नी जोयाने कयगर ने भी एक स्मृतिलेख लिखे हैं जिसका नाम है स्ट्रेंज बिग मुन: जापान ऐन्ड इनडिया जर्नलस।
टूर डी फ्रांस

टुअर डी फ्रांस विश्व की सबसे लोकप्रिय और प्रतिष्ठित साइकिल प्रतियोगीता है। प्रतिवर्ष जुलाई माह में इसका आयोजन होता है। 1903 में इसकी शुरुआत हुई थी और प्रथम और द्वितीय विश्व युद्धो के दौरान इसका आयोजन नहीं हुआ था। यह प्रतियोगिता फ्रांस और उसके पडोसी राष्ट्रो से हो कर गुजरती है। लंबी दूरी की इस प्रतियोगिता को पुरे होने में लगभग 3 सप्ताह का समय लगता है। सबसे कम कुल समय लेने वाला खिलाडी प्रतियोगिता का विजेता होता है।
भत्रा

भत्रा, छत्तीसगढ़ राज्य में पायी जाने वाली एक जनजाति |
ग्रैनविले ऑस्टिन

ग्रैनविले सीवार्ड ऑस्टिन (1927 - 6 जुलाई 2014) भारतीय संविधान के एक अमेरिकी इतिहासकार थे। 2011 में, भारतीय संविधान के निर्माण और कार्य पर उनके लेखन के लिए, उन्हें भारत के गणतंत्र के चौथे सर्वोच्च नागरिक सम्मान पद्म श्री पुरस्कार से सम्मानित किया गया।
रीना अग्रवाल

रीना अग्रवाल एक अदाकारा है
दिल विल प्यार व्यार

संक्षेप

ये फिल्म चार अलग अलग प्रेम कहानियों पर है। पहली प्रेम कहानी देव (संजय सूरी) की है। उसकी पत्नी, पायल (दीपन्निता शर्मा) की हनीमून से आते समय मौत हो जाती है। उसके बाद देव मुंबई से पुणे में अपनी बहन के साथ चले जाता है। वहाँ उसकी मुलाक़ात गौरी (सोनाली कुलकर्णी) से होती है, जो मानसिक रूप से बीमार भाई, गौरव (राकेश बापट) के साथ रहती है। वे दोनों एक दूसरे से प्यार करने लगते हैं, पर उनके बीच साये की तरह उसके भाई की बीमारी रहती है। इसके बाद दूसरी प्रेम कहानी शुरू होती है और रचना को गौरव से प्यार हो जाता है।
तीसरी प्रेम कहानी घमंड, सम्मान और असुरक्षा से जुड़ा है, जिसमें विशाल (माधवन) और रक्षा (नम्रता शिरोडकर) शादी के बाद खुशी खुशी जिंदगी जीते रहते हैं। दोनों ही गायक बनना चाहते रहते हैं। रक्षा से ज्यादा विशाल गायक बनने की चाहत रखता है, पर रक्षा गायब बनने में सफल हो जाती है। इसके बाद एक की सफलता और दूसरे की नाकामी उनके शादी के बीच आने लगती है।
चौथी प्रेम कहानी ऋतिक (जिमी शेरगिल) और जोजो (ऋशिता भट) की है। ऋतिक एक बहुत ही अमीर परिवार से होता है। दोनों परिवार उन दोनों की शादी कराना चाहते रहते हैं, पर जोजो शादी से मना कर देती है और कहती है कि जब तक ऋतिक को नौकरी नहीं मिल जाती और वो अपने पिता के मदद के बिना घर चलाने लायक नहीं हो जाता, तब तक वो शादी नहीं करेगी।
पद्मावत (फ़िल्म एल्बम)

गीत

फ़िल्म का पहला गीत "घूमर" २५ अक्टूबर २०१७ को रिलीज़ किया गया था। दीपिका पादुकोण इस गीत में एक सेट पर पारम्परिक राजस्थानी लोकनृत्य घूमर करती हुईं दिखाई गई हैं, जो चित्तौड़गढ़ किले के अंदरूनी हिस्सों की प्रतिकृति है। ११ नवंबर २०१७ को फिल्म का दूसरा गाना, "एक दिल एक जान" जारी किया गया था। राग यमन पर आधारित यह गीत दीपिका पादुकोण और शाहिद कपूर पर फिल्माया एक प्रेमगीत है। २१ जनवरी २०१८ को फिल्म की पूरी एल्बम को रिलीज़ किया गया जिसमें चार अन्य गाने शामिल हैं: "खलीबली", "नैनोवाले ने", "होली" और "बिन्ते दिल"। गीत "ख़लीबली" अलाउद्दीन खिलजी पर फिल्माया गया नृत्य गीत है। इसमें मुख्यतः अरबी संगीत का प्रयोग है। "होली" गीत मेवाड़ की होली के समय, जबकि "बिनते दिल" चित्तोड़ आक्रमण के समय अलाउद्दीन खिलजी तथा मलिक कफूर पर फिल्माया गया है। श्रेया घोषाल के अनुसार, "फ़िल्म में  बहुत ही खूबसूरत गानें हैं। फ़िल्म में लोकसंगीत और प्रभावशाली वाद्य यंत्रों का संयोजन अद्भुत है।

समीक्षा

एल्बम को समीक्षकों से सकारात्मक प्रतिक्रियाएं मिली। टाइम्स नाऊ के लिए लिखते हुए गौरांग चौहान ने इसे "हाल के दिनों की सर्वश्रेष्ठ संगीत एल्बमों में एक" करार दिया, जबकि द हिन्दू के विपिन नायर ने इसे "रानी के लिए उपयुक्त" लिखा। इसके अतिरिक्त एल्बम को कोईमोई के उमेश पुनवानी ने ५ में से ४ स्टार, द इंडियन एक्सप्रेस के सुआंशु खुराना ने ५ में से ३ स्टार, बौलीस्पाइस की गीता वर्मन ने ५ में से २.५ स्टार, तथा प्लेनेट बॉलीवुड के एक समीक्षक ने १० में से ४ स्टार दिए।
अल्ताई भाषा-परिवार

अल्ताई (अंग्रेज़ी: Altaic languages, ऑल्टेइक लैन्गवेजिज़) एक भाषा-परिवार है जिसमें तुर्की भाषाएँ, मंगोल भाषाएँ, तुन्गुसी भाषाएँ, जापानी भाषाएँ और कोरियाई भाषा आती हैं। अल्ताई भाषाएँ यूरेशिया के बहुत ही विस्तृत क्षेत्र में बोली जाती हैं जो पूर्वी यूरोप से लेकर मध्य एशिया से होता हुआ सीधा जापान तक जाता है। इस परिवार में कुल मिलकर लगभग ७० जीवित भाषाएँ आती हैं और इन्हें बोलने वालों की तादाद वर्तमान विश्व में लगभग ५० करोड़ है।

विवाद

बहुत से भाषावैज्ञानिकों के इस भाषा-परिवार के अस्तित्व को मानाने के बावजूद कुछ ऐसे विद्वान भी हैं जो इसे नहीं मानते। इनका कहना है कि ऐसा कोई भाषा-परिवार नहीं है और इन सब पृथक भाषाओँ को ज़बरदस्ती एक समूह में ठूंसा जा रहा है। यह बात सभी मानते हैं कि इन भाषाओँ की बहुत सी चीज़ें आपस में मिलती हैं। अल्ताई भाषा-परिवार के हिमायती कहते हैं कि यह इसलिए हैं क्योंकि यह सभी एक ही प्राचीन आदिम-अल्ताई भाषा की संतानें हैं। अल्ताई भाषा-परिवार के विरोधी कहते हैं कि ऐसी कोई भाषा कभी थी ही नहीं और इन भाषा की समानताएँ इसलिए उत्पन्न हुई क्योंकि इन्हें बोलने वालों में आपसी मिश्रण बहुत रहा है जिस से इन्होने एक-दुसरे को गहरे रूप से प्रभावित किया है।

नाम की उत्पत्ति

भाषावैज्ञानिकों का मानना है कि यह भाषा-परिवार जिस आदिम भाषा से शुरू हुआ वह मध्य एशिया के अल्ताई पर्वतों में बोली जाती थी। इसी से इस भाषा-परिवार का नाम पड़ गया है।
कलदार सेतु

कलदार सेतु (drawbridge) ऐसा चल सेतु होता है जिसमें सेतु को उठाया जा सके। अक्सर यह गढ़ों और किलों के इर्दगिर्द बने खंदक के ऊपर बनाए जाते थे, ताकि संकटकाल में सेतु उठाकर स्थापत्य की रक्षा करी जा सके। बैस्क्यूल सेतु ऐसे सेतु का एक उदहारण होते हैं।
फ्रैंकफर्ट, इंडियाना

फ्रैंकफर्ट यू एस के इंडियाना के क्लिन्टन काउटी का एक शहर है। 2010 की जनगणना में जनसंख्या 16,422 थी। शहर क्लिंटन काउंटी की काउंटी सीट है।

इतिहास

भाइयों जॉन, विलियम और निकोलस पेंस, जो पहले वॉरेन काउंटी, ओहियो के थे, फ्रैंकफोर्ट में बसने लगे थे। 1860 में, भाइयों ने काउंटी आयुक्तों को 60 एकड़ जमीन (240,000 m2) का दान दिया, दान के कारण काउंटी सीट की स्थापना की गई। अन्यथा जेफरसन शहर में काउटी सीट की स्थापना की जाती। भाइयों के अनुरोध पर नया शहर का नाम फ्रैंकफोर्ट रखा गया था और उनके जर्मन महान-दादा दादी के घर फ्रैंकफर्ट एमे मेन के सम्मान में सम्मानित किया गया था। फ्रैंकफोर्ट के सबसे युवा निर्वाचित मेयर 21 वर्ष की आयु में रॉबर्ट केने थे। उसके एक महीने पहले ओल्ड स्टॉनी पर आग लगा था। आग के समय, ओल्ड स्टॉनी को हाई स्कूल के रूप में इस्तेमाल किया गया था। आज, ओल्ड स्टॉनी को सिटी हॉल के रूप में प्रयोग किया जाता है।
कलानिधि मारन

परिवार

वे भूतपूर्व वाणिज्य मंत्री मुरासोली मारन के पुत्र, तमिलनाडु के मुख्य मंत्री एम करुणानिधि के परपोते और भारत के कपड़ा मंत्री दयानिधि मारन के भाई हैं। 1991 में उन्होंने कन्नड़ कावेरी से विवाह किया और उनकी काव्या नाम की एक बेटी (जन्म 1992 में) भी है। उनकी पत्नी सन नेटवर्क की संयुक्त प्रबंध निदेशक हैं। मीडिया व्यवसाय में उनके प्रवेश करने के बाद से अधिकांश समय तक उनके पिता के राजनीतिक प्रतिद्वंदियों द्वारा राज्य की सत्ता पर काबिज रहने के बावजूद वे काफी सफल साबित हुए हैं। पड़ोसी राज्यों में भी वे नंबर 1 के रूप में उभर कर सामने आये हैं, जहाँ उनके प्रतिद्वंद्वियों में उन राज्यों के नेता तथा व्यवसायी शामिल हैं।

करुणानिधि के परिवार के साथ विवाद

मई 2007 में करूणानिधि के बेटे एम.के. अज़गिरी के समर्थकों ने मारन के अखबार के कार्यालय पर हमला किया क्योंकि उसमे छपे एक सर्वेक्षण में दावा किया गया था कि लोग अज़गिरी की बजाय एम.के स्टालिन को अधिक पसंद करते हैं। बाद में दिसंबर 2008 को यह दावा किया गया कि करुणानिधि और मारन परिवारों के बीच विवाद समाप्त हो गया है।
हालांकि 2010 में अज़गिरी की केबल टीवी डिस्ट्रिब्यूशन कंपनी जाक कम्युनिकेशंस द्वारा कलानिथि मारन के खिलाफ एक आपराधिक मुक़दमा दायर किया गया।

सन पिक्चर्स

कलानिधि की सन पिक्चर्स ने रजनीकांत और ऐश्वर्या राय द्वारा अभिनीत एंधिरन नामक अपनी पहली फिल्म का निर्माण किया।
सुवा बंदरगाह

यह फिजी का एक प्रमुख बंदरगाह है।
श्रावण पूर्णिमा

नारयली पूर्णिमा

पश्चिमी घाट पर रहने वाले लोगों का एकमात्र आधार समुद्र ही है। समुद्री सामग्री पर जीवन निर्वाह करने वाले लोग इस दिन समुद्र के देवता वरुण की पूजा करते हैं। यह समय मानसून की वापसी का होता है इस कारण समुद्र भी शांत होता है। मछुआरे अपनी-अपनी नावों को सजाकर समुद्र के किनारे लाते हैं। नाचते गाते हैं और वरुण देवता को नारियल अर्पित कर प्रार्थना करते हैं कि उनका जीवन निर्वाह अच्छे से हो।
नारियल इसलिए अर्पित किया जाता है क्योंकि नारियल की तीन आँखे होने के कारण उसे शिव का प्रतीक माना जाता है। हमारे देश में किसी भी काम की शुरूआत से पहले भगवान को नारियल अर्पित करना उनसे आशीर्वाद लेने तथा उन्हें धन्यवाद देने का सबसे प्रचलित तरीका है।

अवनी अवित्तम

तमिलनाडु, केरल, उड़ीसा और महाराष्ट्र में यजुर्वेद पढ़ने वाले ब्राह्मण इस दिन को अवनी अवित्तम के रूप में मनाते हैं। इस दिन पुराने पापों से छुटकारे के लिए महासंकल्प लिया जाता है। ब्राह्मण स्नान करने के बाद नया यज्ञोपवीत धारण करते हैं।
उपक्रमम का अर्थ होता है शुरूआत। इसी दिन से यजुर्वेदी ब्राह्मण अगले छः महीने तक यजुर्वेद पढ़ने की शुरूआत करते हैं। यह दिन इसलिए भी महत्वपूर्ण है क्योंकि भारतीय मिथकों के अनुसार इस दिन भगवान विष्णु ने ज्ञान के देवता हयाग्रीव के रूप में अवतार लिया था।

कजरी पूर्णिमा

यह त्योहार भी श्रावण पूर्णिमा के दिन ही पड़ता है। कजरी पूर्णिमा को मध्य भारत में खासकर मध्यप्रदेश, छत्तीसगढ़ और उत्तर प्रदेश के कुछ भागों में मनाया जाता है। श्रावण अमावस्या के नौंवे दिन यानी कि कजरी नवमी से उसकी तैयारी शुरु हो जाती है। यह त्योहार पुत्रवती महिलाएँ मनाती हैं। कजरी नवमी के दिन महिलाएँ पेड़ के पत्तों के पात्रों में खेत से मिट्टी भरकर लाती हैं। इसमें जौ को बोया जाता है। इन पात्रों को अंधेरे में रखा जाता है। जहाँ ये पात्र रखे जाते हैं। वहाँ पर चावल के घोल से चित्रकारी भी की जाती है।
कजरी पूर्णिमा के दिन सारी महिलाएँ इन जौ को सिर पर रखकर जुलूस निकालती हैं और पास के किसी तालाब या नदी में विसर्जित कर देती हैं। महिलाएँ इस दिन उपवास रखकर अपने पुत्र की लंबी आयु की कामना करती हैं।

रक्षाबंधन

उत्तर भारत के अधिकतर हिस्सों में इस दिन बहनें अपने भाइयों की कलाई पर राखी बांधती हैं। उनकी आरती उतारती हैं। इसके बदले में भाई अपनी बहन को उपहार तथा रक्षा का वचन देता है। इस दिन भाई राखी बंधवाने के लिए दूर-दूर से आते हैं।

पवित्रोपना

गुजरात में शिव भगवान की उपासना बड़े जोर-शोर से होती है। पूरे साल लोग शिवलिंग पर जल चढ़ाते हैं। श्रावण पूर्णिमा जल चढ़ाने का अंतिम दिन होता है। इस दिन शिव जी का पूजन भी होता है। पवित्रोपना के तहत रूई की बत्तियाँ पंचग्वया (गाय के घी, दुध, दही आदि) में डुबाकर शिव को अर्पित की जाती हैं।
इस दिन को हमारे देश मनाने के कारण और तरीके कितने ही अलग क्यों न हो परंतु इन सबके मूल में रक्षा की भावना ही होती है। इससे हमारे देश की अनेकता में एकता की बात पुष्ट होती है।
गबन (अपराध)

ग़बन और चोरी में अंतर

हालांकि चोरी और ग़बन एक जैसे अपराध लगते हैं, इन दोनों जुर्मों में एक गहरा अंतर है। चोरी के अपराध में चोरी की गयी सम्पति पर चोर का नियंत्रण और क़ब्ज़ा शुरू से अंत तक ग़ैर-क़ानूनी होता है। इसके विपरीत ग़बन की गयी सम्पति पर ग़बन करने वाले का नियंत्रण और क़ब्ज़ा न्याय के दृष्टिकोण से शुरू में बिलकुल जायज़ होता है। ग़बन करने वाले का जुर्म उस समय शुरू होता है जब वह इस नियंत्रण का नाजायज़ प्रयोग करते हुए उस सम्पति को अपने व्यक्तिगत फ़ायदे के लिए हड़प लेता है। उदहारण के लिए बिहार और झारखण्ड राज्यों का चारा घोटाला एक प्रकार का ग़बन था क्योंकि उसमें सरकारी अफ़सरों ने जाली रसीदें जमा करके सरकारी ख़जाने से रुपये निकलवा कर हड़प लिए। इन अफ़सरों को सरकारी पैसा सरकारी काम पर ख़र्च करने का पूरा अधिकार था लेकिन उसे धोखे से अपनी सम्पति बना लेने का नहीं।
प्रशांत समय क्षेत्र

सुबह के रोशनी का समय

वर्ष 2006 में इसके स्थानीय समय को सुबह के रोशनी के समय (यूटीएफ़-7) अप्रैल के पहले रविवार को 02:00 (स्थानीय मानक समय) से 03:00 (स्था॰ मा॰ स॰) बदल गया। जो अक्टूबर के अन्तिम रविवार को वापस 02:00 से 01:00 में आ जाता है।
2005 की ऊर्जा नीति अधिनियम के कारण अमेरिका में यह 2007 में प्रभाव में आया।
तरुण राम फुकन

तरुण राम फुकन (असमिया: তৰুণ ৰাম ফুকন; 22 जनवरी 1877 – 28 जुलाई 1939) असम के एक प्रमुख नेता एवं भारतीय स्वतन्त्रता सेनानी थे जो 'देशभक्त' के नाम से अधिक प्रसिद्ध थे।
पीसा

यह इटली का एक प्रमुख नगर है। यह टस्कनी प्रदेश की राजधानी है। मध्य ऐतिहासिक काल तक यह नगर समुद्रतट पर स्थित था, परंतु आरनी नदी द्वारा मुहाने पर अवसादों के निरंतर संचय से समुद्र पीछे हट गया है। यह महत्वपूर्ण औद्योगिक केंद्र है। यहाँ के मुख्य उद्योग धंधे हैं रेल का सामान, मोटरसाइकिल, बाईसिकिल, सूती वस्त्र, काँच तथा मिट्टी के बरतन, औषधियाँ, मकरोनी तथा दियासलाई बनाना। यह नगर संगमरमर की मूर्तियों के निर्माण के लिए प्रसिद्ध है तथा यहाँ रोमन एवं गोथिक वास्तुकला की सुंदर कृतियाँ मिलती हैं। महान गणितज्ञ तथा वैज्ञानिक गैलीलिओ का यह जन्मस्थान है। यहाँ विश्वप्रसिद्ध लीनिंग टावर ऑव पीज़ा अर्थात् पीज़ा की झुकी मीनार है, जो 179 फुट ऊँची है तथा लंब से लगभग 4 डिग्री झुकी हुई है। मीनार में आठ मंजिलें हैं।
पीज़ा प्रांत : यह मध्य इटली के टस्कनी क्षेत्र का प्रदेश है। इसका क्षेत्रफल 1,419 वर्ग किलोमीटर है।nice
क्रोशिया

क्रोशिया एक प्रकार की हुकदार लगभग छह इंच लंबी सलाई का नाम है जिससे ‘लेस’ या ‘जाली’ हाथों से बुनी जाती है। इससे बुने काम को क्रोशिए का काम कहते हैं। अंग्रेजी में क्रोशिया क्रोशे (crochet) कहलाता है। ‘लेस’ तीन प्रकार से बनाई जाती है, बॉबिन से, क्रोशिया से और सलाइयों से। इस तरह क्रोशिया ‘लेस’ बनाने के तीन प्रकारों में से एक है।
लेस बनाने में दो सलाइयों द्वारा केवल एक धागे को बुना जाता है, पर चाहे तो अन्य रंग भी ले सकते हैं। ‘बॉबिन’ वाले काम में कई रंगों का प्रयोग एक साथ हो सकता है, जितने रंग होंगे उतनी ‘बॉबिन’ इस्तेमाल की जाएँगी लेकिन क्रोशिया में केवल एक धागा और क्रोशिए का एक हुक प्रयोग किया जाता है। वैसे तो किसी भी रंग के धागे से लेस या क्रोशिए का काम बुना जाता है पर सर्वप्रिय तथा कलात्मक सफेद रंग ही रहा है। इस काम में धागे को सलाइयों या हुक पर लपेटते और मरोड़ी (गाँठे) बनाते चलते हैं। ‘क्रोशिए’ के हुक से लंबी लेस या झालर, गोल मेजपोश तथा चौकोर पर्दे आदि वस्तुएँ बनाई जा सकती हैं। प्रयुक्त धागे के अनुसार काम भी मोटा या महीन होगा। क्रोशिए का काम रेशमी, सूती और ऊनी तीनों प्रकार के धागों से किया जाता है पर अधिकतर सूती धागा ही बरता जाता हैं।
डिजाइनों में ज्यामितिक आकार, फूल पत्ती, पशु पक्षी और मनुष्याकृतियाँ बनाई जाती हैं। डिजाइन को घना बुना जाता है और आसपास के स्थान को जाली डालकर। इस प्रकार आकृतियाँ बहुत स्पष्ट और उभरी दीखती हैं।
क्रोशिए का काम वैसे तो बड़ा कष्टसाध्य है। अच्छा काम बनाने में काफी समय लग जाता है। यही कारण है कि आजकल समय के अभाव में और बदलते फैशन के कारण इसका चलन बहुत कम हो गया है।
‘क्रोशिए’ या ‘लेस’ का काम वास्तव में यूरोपीय है जहाँ इसका प्रारंभ १५वीं सदी में हुआ। वेनिस ‘लेस’ बनाने की कला में अग्रणी था। वैसे बाद में फ्रांस और आयरलैंड में भी इस कला की काफी प्रगति हुई। ‘ब्रसेल्स’ १६वीं सदी के अंत से बॉबिन से बनी लेसों के लिये विख्यात था। रूस में भी इसका विकास १६वीं सदी से शुरू हुआ।
भारत में यह कला यूरोपीय मिशनरियों द्वारा शुरू हुई। सर्वप्रथम दक्षिण भारत में क्विलन (Quilon) में इसे डच और पुर्तगालियों ने प्रारंभ कराया तथा दक्षिण तिरु वांकुर में यह काम श्रीमती माल्ट द्वारा १८१८ ई. में शुरू कराया गया और वहाँसे यह तिनेवेली और मबुराई तक फैल गया। इसके अलावा आं्ध्रा में हैदराबाद, पालकोल्लु और नरसापुर; उत्तर प्रदेश में मिर्जापुर तथा दिल्ली में भी इसका निर्माण बड़े पैमाने पर होता रहा है। उत्तर भारत में आज से लगभग २० वर्ष तक प्राय: सभी घरों में लड़कियाँ क्रोशिए का काम करती थीं। राजस्थान और गुजरात में वल्लभ संप्रदाय के अनुयायी परिवार मंदिरों में सजाने के लिये कृष्णलीला की दीर्घाकार पिछवाइयाँ भी क्रोशिए से बनाते थे।
पहले तो केवल कुछेक परिवारों, कानवेंट और स्कूलों में ही इसे बनाया जाता था पर बाद में यह दक्षिण भारत में एक प्रकार का कुटीर शिल्प ही बन गया। दक्षिण भारत की अनेक ग्रामीण महिलाएँ इसे बनाकर उत्तर भारत तथा विदेशों में इसे भेजती थीं। सस्ती होने के कारण विदेशों में यह बिकती भी खूब थीं; पर दूसरे महायुद्ध के बाद से इसका निर्यात धीरे धीरे कम होता जा रहा है।
क्रोशिए का काम चाहे कितनी भी दक्षता और सुघड़ाई से क्यों न किया जाय, यह लखनऊ की चिकन का मुकाबिला नहीं कर सकता, इसमें न तो चिकन जैसी कमनीयता तथा कलात्मकता है और न भारतीयता। इतने दीर्घकाल के प्रचलन के बाद भी इसकी ‘तरहें’ (डिजाइन) विदेशी ही रहीं, भले ही उनमें कहीं कहीं मोर, हंस, हाथी, हिरन और घोड़े आदि पशुपक्षियों का प्रयोग क्यों न हुआ हो।